بيلفاسٽ

بيلفاسٽ (Belfast)، گڏيل بادشاھت جي اتر آئرلينڊ جو گاديءَ جو هنڌ ۽ مکيه بندرگاهه آهي. اهو لاگن نديءَ جي ڪناري آباد آهي ۽ نارٿ چينل ذريعي کليل سمنڊ سان ڳنڍيل آهي. اهو آئرلينڊ ٻيٽ تي، سال 2022ع ۾ 3,48,005 جي آبادي سان، ڊبلن کان پوءِ، ٻيو نمبر وڏو شهر آهي ۽ ان جي ميٽروپوليٽن علائقي جي آبادي 6,71,559 آهي.

پهريون ڀيرو سال 1613ع ۾ هڪ انگريزي آبادڪاري جي طور تي چارٽر ڪيو ويو ۽ اسڪاٽ آبادگارن جي اچڻ سان وڌيو. جڏهن سال 1888ع ۾ ان کي شهر جو درجو ڏنو ويو، بيلفاسٽ دنيا جو سڀ کان وڏو لينن ٺاهڻ جو مرڪز هو ۽ 1900ع جي ڏهاڪي تائين سندس شپ يارڊ برطانيه جي ڪل ٽنيج جو چوٿون حصو ٺاهي رهيا هئا.

آئرش ڪيٿولڪ آبادي سان فرقه وارانه تڪرار پهرين کان موجود هئي، جن کي اولهه ضلعن مان ڪارخانن مان روزگار کان محرومي ۽ برطانيه ۾ آئرلينڊ جي مستقبل تي ورهاست جي ڪري واڌ آيو. ٻه ڀيرا مسلسل تشدد جي دور آيا: سال 1920-22ع ۾، جيئن بيلفاسٽ ڇهن اتر اوڀر ڪائونٽين جي گاديءَ جي حيثيت سان اڀريو ۽ 1960ع جي ڏهاڪي جي آخر کان ٽن ڏهاڪن ۾ جن دوران برطانوي فوج مسلسل گهٽين تي تعینات هئي. اڃا به تڪرار جي يادگار طور پروٽيسٽنٽ ۽ ڪيٿولڪ مزدور طبقي جي ضلعن ۾ رڪاوٽن ذريعي علحدگي آهي.

بيلفاسٽ،  مالي ٽيڪنالاجي (فنٽيڪ) جي اهم تعاون، سياحت ۽ ٻيهر ترقي يافته هاربر اسٽيٽ ۾ سهولتن ۽ فلمي صنعت کان اهم خدمتن جي شعبي ۾ واڌ ڏٺي آهي. اهو تجارتي ۽ صنعتي ڊاڪن سان گڏ هڪ بندرگاهه رکي ٿو. بريڪزٽ کان پوءِ، بيلفاسٽ ۽ اتر آئرلينڊ، منفرد طور تي، برطانوي گهريلو ۽ يورپي ٻنهي سامان لاءِ سنگل واپاري علائقن ۾ رهن ٿا.

شهر جا ٻه هوائي اڏا؛ جارج بيسٽ بيلفاسٽ سٽي ايئرپورٽ ۽ بيلفاسٽ انٽرنيشنل ايئرپورٽ، فضائي نقل ۽ حمل لاء سهولت ڏيڻ ٿا. هتان ٻن يونيورسٽيون؛ السٽر يونيورسٽي ۽ ڪوئنز يونيورسٽي اعلي تعليم جي سهولت ڏيڻ ٿيون. سال 2021ع کان وٺي، بيلفاسٽ کي يونيسڪو پاران "موسيقي جو نامزد شهر" قرار ڏنو ويو آهي.

ٻاهريان ڳنڍڻا
 Visit Belfast

زمرو:بيلفاسٽ
زمرو:اتر آئرلينڊ
زمرو:اتر آئرلينڊ جا شهر
زمرو:برطانيہ جا شھر
زمرو:اتر آئرلينڊ ۾ پورٽ شهر ۽ قصبا
زمرو:آئرش سمنڊ جا پورٽ شهر ۽ قصبا
زمرو:گڏيل بادشاھت ۾ آباد ساحلي جڳھون

حوالا